《春日田园杂兴五首 其一》
宋代·陈希声

香红眩眼缬蕤英，竹杖扶吟纵步行。桑眼蟆含青蕾小，麦须虾步翠芒轻。

黄花菜圃午风软，绿水秧畦春野平。芳树几声鸠雨过，苍苍柳色弄烟晴。

作者简介：陈希声，义乌（今属浙江）人。月泉吟社第五十名，署名元长卿；又为第五十一名，署名闻人伯仲。事见《月泉吟社诗》。今录诗五首。